
Z A P I S N I K
38.  sjednice Vijeća Gradske četvrti Donja Dubrava,
održane 4. i 9. srpnja 2024.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Mladen Cetinja, Antun Bošnjaković, Igor Božić, Mira Božić, Adriano Friganović, Nikola Horvatić, Tomislav Ivanek, Alin Kavur, Ankica Penava Pejčinović, Hrvoje Tomić i Ivan Totić.
Nenazočni članovi Vijeća: Petar Atanasoski, Darijen Belec i Ivan Forgač (ispričali izostanak).
Nazočan pozvani gost: Domagoj Gregorović, načelnik III. Policijske postaje Zagreb
Nazočni djelatnici Gradskog ureda za mjesnu samoupravu, promet, civilnu zaštitu i sigurnost: Marija Nakić – voditeljica Područnog odsjeka Donja Dubrava, Snježana Pehar i Silvestar Smrekar - stručni referenti za rad tijela mjesne samouprave. 
Predsjednik utvrđuje da je sjednici nazočno 12 članova Vijeća te ono može pravovaljano odlučivati. Otvara 38. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 37. sjednice jednoglasno prihvaćen.
Potom predlaže dopunu dnevnog reda točkom 5. „Prijedlog zaključka o radovima na objektu u Ulici breza 26“ za koju su materijale vijećnici primili prije početka sjednice te pita članove Vijeća imaju li prijedloge za dopunu dnevnog reda. 
A. Penava Pejčinović ističe da je mail-om poslala prijedlog dopune dnevnog reda                 točkom „Izvještaj o radu Akademskog savjeta“ te predlaže da se to uvrsti u dnevni red kako bi se vijećnicima objasnilo tko su članovi tog savjeta, koliko su sastanaka imali, kojim su se temama i aktivnostima bavili itd.
Predsjednik napominje da to tijelo nije profunkcioniralo, nije zaživjelo i nije se sastajalo tako da o tome nema potrebe raspravljati.
A. Penava Pejčinović smatra da bi na idućoj sjednici Zaključak kojim je osnovano to tijelo trebalo poništiti te odustaje od prijedloga za dopunu dnevnog reda.
Predsjednik daje na glasovanje prijedlog dopune dnevnog reda točkom 5 u svezi radova na objektu u Ulici breza 26 te nakon provedenog glasovanja utvrđuje da je prijedlog  jednoglasno usvojen, a potom je, također jednoglasno, usvojen


DNEVNI RED:

1. Informacija o stanju sigurnosti na području Gradske četvrti Donja Dubrava
– izvjestitelj načelnik III. Policijske postaje Zagreb 
- predlagatelj: predsjednik Vijeća
2. Prijedlog zaključka o prijedlogu rješavanja problema nepropisnog parkiranja kod Sportskog centra u ulici I. Štefanovečki zavoj
- predlagatelj: predsjednik Vijeća
3. Peticija građana dijela Trnave /pritužba na nepropisno parkiranje u Resničkom putu i zakonitost poslovanja hostela InClub/ - donošenje zaključka
- predlagatelj: potpredsjednik Vijeća
4. Prijedlog zaključka o prijedlogu postave kamere za nadzor brzine prometovanja u ulici I. Resnički gaj kod k.br. 13 i 16
- predlagatelj: predsjednik Vijeća
5. Prijedlog zaključka o radovima na objektu u Ulici breza 26
- predlagatelj: predsjednik Vijeća
6. Pitanja, prijedlozi i obavijesti


Ad 1 - Informacija o stanju sigurnosti na području Gradske četvrti Donja Dubrava
– izvjestitelj načelnik III. Policijske postaje Zagreb 
Predsjednik daje riječ g. Domagoju Gregoroviću, načelniku III. Policijske postaje Zagreb.
D. Gregorović iznosi statističke podatke za 2023. i prvih pet mjeseci ove godine o prekršajnim i kaznenim djelima za područje Donje Dubrave i usporedbu s prethodnom godinom te utvrđuje da su zadovoljni stanjem sigurnosti.
Članovi Vijeća A. Penava Pejčinović, A. Kavur, I. Totić postavljaju pitanja na koja načelnik odgovara.


Ad 2 - Prijedlog zaključka o prijedlogu rješavanja problema nepropisnog parkiranja kod Sportskog centra u ulici I. Štefanovečki zavoj
Predsjednik obrazlaže Prijedlog zaključka i otvara raspravu. Bez rasprave vijeće jednoglasno donosi
Z A K L J U Č A K
o prijedlogu rješavanja problema nepropisnog parkiranja 
kod Sportskog centra u ulici I. Štefanovečki zavoj

1. Razmotren je Zaključak Vijeća Mjesnog odbora Dubrava donesen na 38. sjednici, 13. lipnja 2024. u svezi nepropisnog parkiranja uz zapadnu ogradu Sportskog centra u I. Štefanovečkom zavoju i na spoju s ulicom Gračački zavoj te postavljanja stupića uz zapadnu ogradu Sportskog centra.
1. Vijeće, temeljem Zaključka Vijeća Mjesnog odbora Donja Dubrava, predlaže prometnom redarstvu češću kontrolu nepropisnog parkiranja uz zapadnu ogradu Sportskog centra u ulici I. Štefanovečki zavoj (istočna strana ulice).
1. Nadležnom Gradskom uredu predlaže se postavljanje stupića uz zapadnu stranu Sportskog centra u I. Štefanovečkom zavoju (istočna strana ulice) radi sprječavanja nepropisnog parkiranja kako bi se omogućilo nesmetano i sigurno kretanje pješaka.


Ad 3 - Peticija građana dijela Trnave /pritužba na nepropisno parkiranje u Resničkom putu i zakonitost poslovanja hostela InClub/ - donošenje zaključka
Predsjednik otvara raspravu o peticiji građana te napominje da Vijeće ne može ulaziti u to ima li predmetni hostel sve potrebne dozvole, što je bilo potrebno da bi dobio tri zvjezdice, je li im bila dozvoljena takva gradnja ili ne. Eventualno može intervenirati vezano uz pritužbe nepropisnog parkiranja koje tamo predstavlja veliki problem i otežava prometovanje.
U raspravi sudjeluju M. Božić, A. Kavur, M. Cetinja, I. Totić i A. Penava Pejčinović.
A. Bošnjaković napušta sjednicu u 16, 50.
M. Cetinja predlaže da se donese zaključak kojim se nadležnom Gradskom uredu predlaže da izađu na teren i utvrde najbolje rješenje problema otežanog odvijanja prometa zbog nepropisno parkiranih vozila te da se zatraži prisustvo nekog od članova Vijeća da prisustvuje očevidu.
Predsjednik daje na glasovanje prijedlog potpredsjednika Vijeća M. Cetinje te nakon provedenog glasovanja utvrđuje da je jednoglasno donesen



Z A K L J U Č A K
o zahtjevu za rješavanje problema nepropisnog parkiranja
u Resničkom putu, kod parka Tomislava Ivčića 

1. Razmotrena je peticija građana dijela Trnave kojom se traži poduzimanje mjera sigurnosti prometovanja zbog nepropisnog parkiranja u ulici Resnički put, kod Parka Tomislava Ivčića.
2. Vijeće, uvažavajući peticiju građana, predlaže nadležnom Gradskom uredu iznalaženje najboljeg rješenja problema nepropisnog parkiranja zbog kojeg je  ugrožena sigurnost prometovanja svih sudionika u prometu u ulici Resnički put, istočna strane ulice, uz Park Tomislava Ivčića. Od nadležnog Gradskog ureda traži se da obavijesti Vijeće o vremenu izvršenja očevida kako bi netko od članova Vijeća mogao nazočiti.istom.
3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 4 - Prijedlog zaključka o prijedlogu postave kamere za nadzor brzine prometovanja u ulici I. Resnički gaj kod k.br. 13 i 16
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K
o prijedlogu postave kamere za nadzor
brzine prometovanja u ulici I. Resnički gaj kod k.br.13 i 16

1. Razmotren je Zaključak Vijeća Mjesnog odbora Resnički gaj donesen na 38. sjednici, 11. lipnja 2024. kojim se traži postavljanje kamera za nadzor brzine prometovanja u Ulici I. Resnički gaj kod k.br. 13 i 16.
2. Zbog prebrze i neodgovorne vožnje na dijelu ulice I. Resnički gaj navedenom pod točkom 1. ugrožena je sigurnost stanara i pješaka te učestalo dolazi do prometnih nezgoda s većom materijalnom štetom za stanare (rušenje ograda kuća). 
3. Ovaj Zaključak dostavlja se I. postaji prometne policije na daljnje postupanje.


Ad 5 - Prijedlog zaključka o radovima na objektu u Ulici breza 26
Predsjednik otvara raspravu o Prijedlogu zaključka. Napominje da su česti upiti i pritužbe građana na radove u objektu u Ulici breza 26, odnosno žele znati kada će se radovi nastaviti. Objekt je prenamijenjen u dječji vrtić, radovi stoje već duže vrijeme, a prema neslužbenim informacijama ništa se dalje ne radi jer je narušena statika objekta. 
H. Tomić predlaže dopunu Prijedloga zaključka još jednom točkom, odnosno da se uredi i pokosi dječji park koji se nalazi pored objekta jer je zarastao i ne može se prići.
Predsjednik upozorava da je park sastavni dio dvorišta objekta, dakle u neposrednoj blizini gradilišta i djeca tu ne bi smjela ulaziti, to je sve gradilište koje bi trebalo adekvatno ograditi.
U daljnjoj raspravi sudjeluju H. Tomić, M. Božić, M. Cetinja, I. Totić, predsjednik, A. Penava Pejčinović.
I. Totić  napušta sjednicu u 17,20 sati.
U daljnjoj raspravi sudjeluju N. Horvatić, M. Božić, A. Friganović i A. Kavur.
Predsjednik izriče opomenu A. Kavuru.
A. Penava Pejčinović i T. Ivanek napuštaju sjednicu u 17,30.
A. Friganović napušta sjednicu u 17,31.
Predsjednik utvrđuje da se sjednica prekida budući da je prisutno 7 vijećnika te nema kvoruma.
Nastavak sjednice zakazuje za 9. srpnja.
Sjednica završava u 17,35 sati

	Izvješće o glasanju na 38. sjednici VGČ D.Dubrava - 4. srpnja 2024.

	
	
	
	
	
	

	Članovi Vijeća
	Točka 1.
	Točka 2.

	Točka 5.

NASTAVAK PREKINUTE
38.  sjednice Vijeća Gradske četvrti Donja Dubrava,
održan 9. srpnja 2024.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Trpimir Majcan, Mladen Cetinja, Antun Bošnjaković, Igor Božić, Mira Božić, Ivan Forgač, Nikola Horvatić,  Alin Kavur, i Ivan Totić.
Nenazočni članovi Vijeća: Petar Atanasoski, Darijen Belec, Adriano Friganović, Tomislav Ivanek, Ankica Penava Pejčinović i Hrvoje Tomić. 

Predsjednik utvrđuje da je nazočno 9 članova Vijeća, da ono može pravovaljano odlučivati i otvara nastavak 38. sjednice započete 4. srpnja. Kako je prvi dio sjednice prekinut na 5. točki dnevnog reda zbog nedostatka kvoruma i nije donesen zaključak, predsjednik otvara daljnju raspravu pod točkom 5.


Ad 5 - Prijedlog zaključka o radovima na objektu u Ulici breza 26
Budući da nema rasprave, predsjednik predlaže da se, sukladno raspravi o predmetnoj točki na prvom dijelu sjednice održane 4. srpnja, u Prijedlog zaključka uvrsti „da je potrebno ograditi gradilište sukladno propisima“. Vijeće uz 8 glasova „za“ i 1 glas „protiv“ donosi

Z A K L J U Č A K
o radovima na objektu u Ulici breza 26

1. Vijeće traži od nadležnih da se očituju o radovima na objektu u Ulici breza 26, jer su isti naprasno stali u prosincu 2023., mjesec dana nakon otvaranja gradilišta u studenom 2023. godine.
2. Građani Mjesnog odbora Novi Retkovec kao i Vijećnici Gradske četvrti zabrinuti su za daljnju dinamiku radova, budući da se već pola godine ništa ne radi, a obećanja su bila kako će se objekt rekonstruirati do rujna 2024. Roditelji čija djeca nisu upisana u vrtić, a prenamjenom objekta su to očekivali u rujnu 2024., strahuju kako ni upisnu godinu 2024./2025. njihova djeca neće ići u vrtić.
3. Kako objekt sad već izgleda jako derutno i zapušteno, što se može vidjet iz fotografija u privitku,  još se k tom nagađa da je narušena i statika objekta, molimo nadležne da se u što kraćem roku očituju o istom.
4. Budući da nije ograđeno, gradilište je potrebno ograditi sukladno propisima.
5. Od Građevinske inspekcije se traži, zbog sigurnosti djece, da izvrši očevid i utvrdi je li objekt  siguran za daljnje radove. 
6. Fotografije objekta su sastavni dio ovog zaključka.
7. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove i Državnom inspektoratu – Građevinskoj inspekciji na daljnje postupanje.



Ad 3 - Pitanja, prijedlozi i obavijesti
Budući da nije bilo pitanja i prijedloga, predsjednik zaključuje sjednicu u 16,05 sati. 


KLASA: 024-08/24-002/175	
URBROJ: 251-13-11-4/005-24-3
Zagreb, 9. srpnja 2024.

Zapisnik sastavila:
Snježana Pehar

Predsjednik
Vijeća Gradske četvrti
  Donja Dubrava
[bookmark: _GoBack]                                                                                                 Trpimir Majcan, prof., v.r.






	Izvješće o glasanju na 38. sjednici VGČ D.Dubrava (nastavak) - 9. srpnja 2024.

	
	

	Članovi Vijeća
	Točka 5.

	Trpimir Majcan, predsj.
	+

	Mladen Cetinja, potpredsj.

	Petar Atanasoski
	

	Darijen Belec
	

	Antun Bošnjaković

	Igor Božić

	Mira Božić

	Ivan Forgač
	-

	Adriano Friganović

	Alin Kavur

